金山化成閣望焦山作
作者：賀鑄
朝代：宋

paragraphs: 朝登化成閣，寫睇滄江東。
巋然痤鶴山，屏截橫流中。
雲烟生蔽虧，水石相磨礱。
飛構結巖腹，天龍嚴佛宮。
初無刳木智，不與塵界通。
曠莽天地間，勝事豈易窮。
將謀乘興入，難此迎潮風。
可信浮桴約，僅有由也同。
我亦念行役，翻如征北鴻。
他日一漁艇，悠悠浮玉翁。